Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
22 พ.ย. 2559

SET ยังไม่ผ่านแนวต้านที่ 1,486 จุด… “ซื้อ” รับเหมาก่อสร้าง CK และ STEC
ดัชนี SET อยู่ที่ 1,485.84 จุด +7.54 จุด +0.51% ปริมาณซื้อขาย 21,342 ลบ.
 
แนวรับ :          1,480 / 1,476          แนวต้าน :          1,494 / 1,500
 
สรุปทิศทางและแนวโน้มตลาด
SET ยังไม่ผ่านแนวต้านที่ 1,486 จุด…: การปรับสูงขึ้นของราคาน้ำมันดิบ Brent กว่า 4% เมื่อคืนนี้ และคาดการณ์มาตรการกระตุ้นการบริโภคเพิ่มเติมของภาครัฐฯ หนุน SET ทดสอบ 1,486 จุด แต่ยังไม่สามารถผ่านไปได้ โดยแรงกดดันระยะสั้นยังมาจากการ “ปรับพอร์ต” ของนักลงทุนต่างชาติก่อนการขึ้นดอกเบี้ย Fed ปลายปีนี้ และนโยบายทรัมป์ ที่จะทำให้อัตราเงินเฟ้อเพิ่มสูงขึ้น…ประเมินกรอบเคลื่อนไหวระยะสั้นที่ 1,455-1,486 จุด (เส้นค่าเฉลี่ย 200 วัน – เส้นค่าเฉลี่ย 3 เดือน)
“ซื้อ” กลุ่มรับเหมาฯ…CK และ STEC: นอกจากหุ้น 3 กลุ่มหลักที่แนะนำในรายงาน Early Bird เช้านี้อย่าง 1) MSCI เพิ่มน้ำหนักลงทุน BJC KCE MALEE 2) ได้ผลดีจากมาตรการกระตุ้นบริโภคภายในประเทศ ROBINS BJC GLOBAL HMPRO COM7 BEAUTY SPA KTC MINT 3) น้ำมันฟื้นตัวก่อนประชุม OPEC 30 พ.ย.นี้ PTT PTTGC…เราคาดว่าหุ้นกลุ่มรับเหมาฯ จะให้ผลตอบแทนดีกว่าตลาดในช่วง 1-2 เดือนข้างหน้า และแนะนำ “ซื้อ” CK (ราคาหุ้นสะท้อนแค่ NAV ธุรกิจลูกเท่านั้น) “เก็งกำไร” STEC โดยคาดว่าจะมีการเปิดประมูลรถไฟรางคู่ 5 เส้นทางในช่วงปลายปีนี้-ต้นปีหน้า และคาดว่าจะรู้ผลการประมูลรถไฟฟ้าสายสีส้ม-เหลือง-ชมพู ภายใน 1Q16
 
หุ้นที่น่าสนใจทางเทคนิค
COM7 “ซื้อ” ราคาหุ้นดีดตัวขึ้นทดสอบกรอบการพักฐานหลังพักตัวไม่หลุดแนวเส้นค่าเฉลี่ยระยะเดือน พร้อมปริมาณการซื้อขายลดลงช่วงพักตัว สอดคล้องกับเครื่องมือ DI+ ชี้ขึ้นเหนือ DI- และเส้นค่าเฉลี่ยทำ Golden Cross ต่อเนื่อง เป็นจังหวะซื้อเก็งกำไร มีแนวต้านแรกที่ All Time High 13.70 บาท ผ่านได้มีเป้าหมายถัดไปที่ 14.60 บาท
MTLS “ซื้อ” ราคาหุ้นดีดตัวขึ้นต่ออีกครั้งหลังพักตัวในขาขึ้นรูปแบบ Pennant พร้อมปริมาณการซื้อขายลดลงช่วงพักตัว สอดคล้องกับเครื่องมือ MACD ยกฐานชี้ขึ้น เป็นจังหวะซื้อเก็งกำไร มีแนวต้านแรกที่ 23.30 บาท และถัดไปที่ 23.90 บาท
FORTH”ซื้อ” ราคาหุ้นดีดตัวยกฐานขึ้น พร้อมปริมาณการซื้อขายเพิ่มสูงขึ้นชัดเจน สอดคล้องกับเครื่องมือ DI+ ชี้ตัด DI- ขึ้น เป็นจังหวะซื้อเก็งกำไร มีแนวต้านแรกที่ 6.90 บาท และเป้าหมายถัดไปที่ 7.30 บาท